સ્વ. પૂજ્ય ગલબાભાની જન્મભૂમિ નળાસર વડગામ તાલુકાનું એક નાનું ગામડું છે. અને એવા નાનકડા ગામમાં ગરીબ ખેડૂત નાનજીભાઈને ઘેર તે જન્મ્યા. એ વખતે સ્ટેટ સમયમાં ચાલતી ગામઠી શાળામાં તેમણે ચાર ચોપડી જેટલું પ્રાથમિક શિક્ષણ મેળવ્યું.પોતાના જિલ્લાના ભાઈઓને આગળ લાવવા માટે તેમણે સૌ પ્રથમ શિક્ષણનો પ્રચાર શરૂ કર્યો. ભણેલી પ્રજા જ આઝાદીની સાચી કિંમત આંકી શકે છે અને આઝાદી સાચી રીતે ભોગવી શકે છે. ગામડે ગામડે ફરીને તેમણે બાળકોને ભણાવો એ પ્રચાર શરૂ કર્યો તેમાં તેમને સારી સફળતા મળી.